ช่วยบาทอ่อน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

....ทีมข่าวการเงิน
 
ช่วงนี้ “บุญทักษ์ หวังเจริญ” ประธานเจ้าหน้าที่บริหาร ธนาคารทหารไทย เก็บเนื้อเก็บตัวถ้าใครจะถามถึงความสำเร็จเรื่องค่าธรรมเนียมทีเอ็มบีโนลิมิต บัตรเดบิตที่ถอนเงินจากเครื่องเอทีเอ็มธนาคารอื่นเท่าไรก็ไม่เสียค่าธรรมเนียม เพราะเก็บเหมาแรกเข้า 500 บาท อายุการใช้งาน 3 ปี 
ผู้บริหารไอเดียบรรเจิดคิดผลิตภัณฑ์นี้ แลกกับการชะลอลงทุนซื้อเครื่องเอทีเอ็ม โดยเอางบที่ต้องซื้อเครื่องเอทีเอ็มมาอุดหนุนลูกค้าซะเลย
แว่วว่าฐานลูกค้าที่สมัครบัตรทีเอ็มบีโนลิมิตทะลุไปกว่า 6 แสนบัญชีซะแว้ววว ฮิฮี้ว
แต่ของดีที่แบงก์นี้ทำได้กลายเป็นประเด็นร้อนโดนแบงก์อื่นเขม่น เพราะแบงก์ชาติเพิ่งออกมาฟาดก้นธนาคารพาณิชย์ที่มุบมิบค่าธรรมเนียมยิบย่อย
คุณพี่บุญทักษ์ ก็เลยแนะนำว่า เอางี้ซิ ถ้าจะให้ WinWin กันทุกฝ่าย ไหนๆ ก็ไหนๆ แบงก์ชาติก็ให้แต่ละธนาคารรีบซื้อเครื่องเอทีเอ็มเข้ามาตอนนี้แหละ จะได้ช่วยแก้เงินบาทแข็ง คราวนี้แหละเงินบาทอ่อนชัวร์ป้าบ
อีกฝ่ายหนึ่งก็แข่งกันซื้อเครื่อง อีกฝ่ายหนึ่งก็แก้ปัญหาบาทแข็ง
ไอเดียนี้ช่วยชาติดีมั้ยฮะ... โฮะ โฮะ...